Tschechoslowakische Republik (1918-1938)

D **Tschechoslowakischi Republik** (; amtlichs Kürzel: **ČSR**), hät die erschti Zit vom tschechoslowakische Staat gheisse, vo sinere Unabhängigkeit bis zum Münchner Abkomme. De Staat wird in de Literatur gelegentlich au als „ersti Republik“ (Prvni Republika) bezeichnet. Er hät sich us Böhme, Mähre, Schlesie, de Slowakei und de Karpatenukraine gliedertet.

Nach 1933 isch d Tschechoslowakei die einzigi funktionierendi Demokratie im zentrale- und östliche Europa ksi. Unterem Druck vo de dütsche Minderheit im Land, wo vom benachbarte NS-Dütschland  unterstützt worde si, isch d Tschechoslowakei zwunge worde, s Sudeteland am 1. Oktober 1938 an Dütschland als Teil vom Münchner Abkomme abztrete. Auch de südlichi Teil vo de Slowakei hät müsse an Ungarn und d Region um Olsa in Schlesie a Polen abtrete werde. Diesi Ereignisse und Gebietsverlust händ d Ära vo de Erste Tschechoslowakischei Republik beendet. Im Oktober 1938 isch si vo de Zweite Republik abglöst worde, die hät aber nur weniger als es halbes Jahr existiert.

## Gschicht und Politik

D Unabhängigkeit vo de Tschechoslowakei isch am 28. Oktober 1918, vom tschechoslowakische Nationalrat in Prag verkündet worde. Die verschiidene Volksgruppe und Gebiet mit unterschiidliche historische, politische und wirtschaftliche Traditione sind i de Staat integriert worde. De Ursprung vo de Erste Republik ligt im Erste Wältchrieg  und de Verträg vo Versailles. D vollständige Grenze vom Land und d Organisation vo siner Regierig sind schliesslich in de neue tschechoslowakische Verfassig von 1920 gregelt worde. Dr Tomáš Garrigue Masaryk isch no während m Chrieg vo de Alliierte als der Führer vo de provisorische tschechoslowakische Regierig anerkännt worde und isch im Johr 1920 zum erste tschechoslowakische Staatspresidänt gwählt worde. Er isch 1925 und 1929 widergwählt worde und isch bis zum 14. Dezember 1935 Präsident ksi, bis er wäge sinere schlechte Gsundheit zuruckträte isch. De Dr. Edvard Beneš isch zu sim Nachfolger worde. Nach m „Anschluss“ vo Östriich het Dütschland im März 1938 d Annexion vom Sudeteland agstrebt. Als Vorwand sind angeblichi Übergriff uf d dütschi Bevölkerung benutzt worde. De Prozess, wo hüt als Sudetekrise bekannt isch, hät im Münchner Abkomme gipfelt.

## Geographii

D Tschechoslowakei het us em tschechische, em slowakische und no eim karpaterussische Landesteil (*Podkarpatská Rus*, Karpatoukraine, hüt Karpatenukraine) bestande.

De tschechischi Teil hät sich us drü historische Länder: Böhme, Mähre und Mährisch-Schlesie bildet. De Charakter vo de Landschaft i de einzelne Landesteil isch sehr unterschiidlich ksi. De Staat hät vo 1918 bis 1938 Grenze zu Östriich, Ungarn, Rumänie, zu Dütschland und zu Pole kha.

## Bevölkerig

In de Erste Tschechoslowakische Republik händ di beide Titularnatione Tscheche und Slowake nöd die gsamti Bevölkerig bildet – öpe es Drittel hät andere Nationalitäte akhort. De Vilvölkerstaat hät bi de Volkszählig 1921 näbe 8, 871 Mio. Tscheche und Slowake au 3,1 Mio. Dütschi (23 %) kha, mee as es Slowake kha hät, und großi Minderheite vo Magyare, Roma, Russine, Ukrainer, Jude (ca. 450.000) und Pole.

## Literatur
* Jörg K. Hoensch: *Geschichte der Tschechoslowakei.* 3., verbesserte und erweiterte Auflage, Kohlhammer, Stuttgart u.&nbsp;a. 1992, ISBN 3-17-011725-4.
* Josef Kalvoda: *The Genesis of Czechoslovakia* (=&nbsp;*East European Monographs.* Bd. 209). Columbia University Press, New York NY 1986, ISBN 0-88033-106-2.
* Zdeněk Kárník: *Malé Dejiny Československé (1867–1939).* Dokořán, Praha 2008, ISBN 978-80-7363-146-8.
* Carol Skalnick Leff: *National Conflict in Czechoslovakia. The Making and Remaking of a State, 1918–1987.* Princeton University Press, Princeton NJ 1988, ISBN 0-691-07768-1.
* Richard Lein: *Das militärische Verhalten der Tschechen im Ersten Weltkrieg.* Dissertation an der Universität Wien 2009.
** Buchausgabe: *Pflichterfüllung oder Hochverrat? Die tschechischen Soldaten Österreich-Ungarns im Ersten Weltkrieg* (=&nbsp;*Europa Orientalis.* Bd. 9). Lit Verlag, Münster u.&nbsp;a. 2011, ISBN 978-3-643-50158-5.
* Victor S. Mamatey, Radomír Luza (Hrsg.): *A History of the Czechoslovak Republic, 1918–1948.* Princeton University Press, Princeton NJ 1973, ISBN 0-691-05205-0.

## Weblinks

* slovak-jewish-heritage.org

## Einzelnachwiis